Der var 32 hold med i 2010, i år er der 308 tilmeldte hold fra Nordjylland til skoleturneringen for Høvdingebold. Interessen var til at tage og føle på, da et af de mange kommunale stævner blev afholdt i Aabybro Hallen onsdag. - Det er jo helt vanvittigt, jeg er blevet nødt til at afvise nogle skoler, siger Peter Nikolajsen der er lærer på Aabybro Skole og arrangør af stævnet. Holdene består af 4. og 5. klasser, der kæmper om en plads i landsfinalen, som bliver sendt direkte på tv-kanalen DR Ramasjang.

Referat:
På et år er skoleturneringen for høvdingebold blevet 10 gange så stor i Nordjylland.